Bruid van die Jaar – spogpryse wag op wenners | Netwerk24
Bruid van die Jaar – spogpryse wag op wenners
Charlene Jones van Langebaan.
Kom in aanmerking om as die mooiste bruid in die Weskus gekroon te word en wen spogpryse.
Die Bruid van die Jaar gaan wegstap met, onder meer ’n naweek vir twee by die vierster Commodore Hotel in die Waterfront, wat ontbyt insluit, kontant van Nedbank, pamperlangsessies by La Vita Spa te Club Mykonos en koopbewyse van Weskus Mall.
Die eerste naaswenner kry oornagverblyf vir twee en ontbyt by die spoggerige Russels on the Port-gastehuis in Port Owen, koopbewyse van De Jagers Uitrusters en koopbewyse van Weskus Mall.
Die tweede naaswenner kry oornagverblyf vir twee by Langebaan Country Estate, ’n romantiese aandete en bottel wyn by LCE se Horizon Restaurant, koopbewyse van De Jagers Uitrusters en koopbewyse van Weskus Mall.
Tyd raak min om in te skryf:
Bruide wat in die tydperk tussen 1 Julie 2017 en 30 Junie 2018 getrou het, mag vir die kompetisie in­skryf.
Alle inskry­wings moet die organi­seer­ders teen 31 Augustus bereik. Onthou, daar is slegs plek vir 12 finaliste.
Net bruide wat binne Weslander se versprei­dings­gebied woon, mag deelneem. Die twaalf finaliste sal weer hul trourokke by die gala-geleentheid in Oktober dra. Die vroue wat hul rokke gehuur het, moet op eie koste sorg dat hulle weer ’n trourok het om in deel te neem.
’n Voltooide inskrywings­vorm en drie foto’s: ’n vollengtefoto van die bruid op haar troudag, een waar ons die bruid se gesig beter kan sien en ook ’n foto van die bruid en die bruidegom moet saam met ’n inskrywings­vorm teen die sper­datum aan
Weslander gestuur word. Inskrywings kos R250. Inskrywingsvorms kan bekom word deur ’n e-pos te stuur na nuus@weslander.co.za, of bel Trish by 022 713 1251 of Joanne by 022 703 6900 vir navrae.
Weslander en Weskus Mall is opgewonde om ’n nuwe kompetisie vir troufotograwe bekend te stel.
Vroue wat inskryf vir Bruid van die Jaar moet hul fotograwe se besonderhede op die vorm verskaf.
Top-12 word vroeg in September gekies
Hier is foto’s van ’n paar van die sprankelende skoonhede wat vir die kompetisie ingeskryf het op hul spesiale dae.
Hierdie vroue sal ook in aanmerking kom vir ’n plek in die top- 12 (wat vroeg in September aangewys sal word). Die top-12 sal in Oktober aan die gala by Weskus Mall deelneem.